**……../2022.(III.31.) számú határozat melléklete**

**PÁLYÁZATI FELHÍVÁS**

a Budapest Főváros II. Kerületi Önkormányzat 100%-os tulajdonában lévő

**II. Kerületi Kulturális Közhasznú Nonprofit Korlátolt Felelősségű Társaság**

(1024 Budapest, Marczibányi tér 5/a.)

**K Ö Z M Ű V E L Ő D É S É R T F E L E L Ő S**

**ÜGYVEZETŐI TISZTSÉG**

**betöltésére**

**A Társaság székhelye**: 1024 Budapest, Marczibányi tér 5/a.

A társaság székhelye egyben a központi ügyintézés helye is.

telephelyei: 1028 Budapest, Templom u. 2-10.

 1028 Budapest, Temető u. 65.

 1027 Budapest, Kapás u. 55.

 1028 Budapest, Hidegkúti út 216.

 1024 Budapest, Baka u. 5. fszt. 4.

**A közművelődésért felelős ügyvezetői munkakörbe tartozó lényeges feladatok:**

A Társaság közművelődési tevékenységének szakmai irányítása, felügyelete, a közművelődési szakemberek munkájának koordinálása. Az operatív ügyvezetővel együttműködve a szerződéses partnerekkel a kapcsolattartás, e területre vonatkozó statisztikák elkészítése, a pályázatok figyelése.

**A tisztség betöltésének feltételei:**

* felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés,
* magyar állampolgárság,
* végzettségének, szakképzettségének vagy szakvizsgájának és egyben a Kft. közművelődési tevékenységének megfelelő feladatkörben legalább ötéves szakmai gyakorlatot szerzett
* kiemelkedő szakmai vagy szakirányú tudományos tevékenységet végez

**A pályázathoz csatolandó iratok, dokumentumok:**

* szakmai önéletrajz,
* motiváció levél,
* részletes szakmai és vezetési program, elképzelések bemutatása,
* fizetési igény megjelölése,
* érvényes hatósági erkölcsi bizonyítvány,
* iskolai végzettséget, képzettsége igazoló okiratok másolatai, szakmai és vezetői gyakorlatának igazolása,
* nyilatkozat arról, hogy a pályázati anyagban foglalt személyes adatainak pályázati eljárással összefüggő kezeléséhez hozzájárul,

**Az ügyvezetői tisztség betöltésének időtartama:** 5 év időtartam (a döntést követő hó első napjától számított 5 év időtartam)

**Az ügyvezető bérezése:**

A bérezés és személyi juttatások megállapítása a felek közötti megállapodás alapján történik.

**A pályázat benyújtásának határideje:** 2022. május 31.

**A pályázat elbírálásának időpontja**: a Képviselő-testület júniusi ülése

 vagy következő ülés időpontja

**A pályázat benyújtásának helye, módja:**

Postán és elektronikusan:

Postán:

Őrsi Gergely polgármester, II. kerületi Önkormányzat, 1024 Budapest, Mechwart liget 1. – a borítékra ráírva: „pályázat közművelődési ügyvezetői tisztség betöltésére”.

Elektronikusan a következő e-mail címre: racz.edit@masodikkerulet.hu

**A pályázat elbírálásának rendje:**

Az érvényes pályázatót benyújtókat a benyújtási határidő lejártát követő 30 napon belül a munkáltató jogkör gyakorlója által létrehozott, a tevékenységet érintően szakértelemmel rendelkező tagokból álló bizottság hallgatja meg, a bizottság a pályázatokról írásban megfogalmazott véleményét mérlegelve, a pályázati határidő lejártát követő 60 napon belül, de legkésőbb a következő ülésén a Képviselő-testület dönt.

**A pályázati felhívás közzétételének helye:** az Önkormányzat honlapja [www.masodikkerulet.hu](http://www.masodikkerulet.hu), II. Kerületi Kulturális Közhasznú Nonprofit Kft honlapjai: [www.kulturkuria.hu](http://www.kulturkuria.hu), [www.marczi.hu](http://www.marczi.hu)

Budapesti Művelődési Központ <http://www.bmknet.hu/kozmuvelodesi-allasajanlatok> , valamint a <https://kozmuvallas.hu/allasajanlatok/> felületen.